
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8                                                          Broj: Pp-6382/2025

R  J  E  Š  E  N  J  E

	Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničara Biljane Maljković, u povodu zahtjeva okrivljenice Anite Benić, putem branitelja Marka Smolek, iz odvjetničkog društva Smolek & Škrinjar d.o.o. Zagreb, Jurja Žerjavića 19, za naknadu troškova postupka, na temelju odredbe čl. 140. st. 2. Prekršajnog zakona (NN 107/07, 39/03,157/13,110/15, 70/17, 118/18), u svezi s čl. 138. st. 2. toč. 7. cit. Zakona, dana 16.srpnja 2026.godine,

         r i j e š i o    j e

	           I/ Usvaja se zahtjev za naknadu troškova u prekršajnom predmetu broj: Pp-6382/2025, protiv okrivljenice Anite Benić, OIB 77443342375, iz Zagreba, Kneza Ljudevita Posavskog 32d.
II/ Na temelju odredbe čl. 140. st. 2. Prekršajnog zakona troškovi prekršajnog postupka iz čl. 138. st. 2. toč. 7. cit. Zakona padaju na teret proračunskih sredstava ovog Suda. Iz istih sredstava će se okrivljeniku isplatiti iznos od 1.375,00 eura (tisućutristosedamdesetpet). 
III/ Nalaže se računovodstvu ovog Suda da po pravomoćnosti ovog rješenja iz proračunskih sredstava suda okrivljeniku isplati iznos od 1.375,00 eura (tisućutristosedamdesetpet) naknade troška na račun Odvjetničkog društva Smolek & Škrinjar d.o.o., IBAN HR 3823400091111178195 otvoren kod Privredne banke Zagreb d.d.
Obrazloženje

	1. Dana 9. veljače 2026. godine donesena je presuda ovog Suda pod gornjim brojem, kojom se odbija optužba protiv okrivljenice.
	2. Dana 23. veljače 2026. godine, zaprimljen je kod ovog Suda podnesak okrivljenice putem branitelja, kojim su stavili zahtjev za naknadu troškova uz punomoć branitelja, te su specificirani navedeni troškovi u ukupnom iznosu od 1.375,00 eura i to sastav pisane obrane 24.11.2022. – 200,00 eura, ročište 29.11.2022. – 200,00 eura, žalba od 20.12.2022. – 300,00 eura, sastav podneska od 24.6.2025. – 100,00 eura, sastav žalbe 6.8.2025. – 300,00 eura i PDV 25% - 275,00 eura. 
3. Odluka o troškovima donesena je na temelju odredbe čl. 140. st. 2. Prekršajnog zakona, u svezi s čl. 138. st. 2. toč. 7. cit. Zakona, a troškovi se sastoje od pisane obrane od 24.11.2022. godine – 100 bodova – 200,00 eura Tbr. 4.1.7. Tarife o nagradama i naknadi troškova za rad odvjetnika ("Narodne novine" 138/23) ročišta od dana 29.11.2022. – 100 bodova – 200,00 eura, žalbe od 20.12.2022. – 150 bodova – 300,00 eura Tbr. 5.1. Tarife o nagradama i naknadi troškova za rad odvjetnika, podnesak od 24.6.2025. – 50 bodova – 100,00 eura Tbr. 1.5. Tarife o nagradama i naknadi troškova za rad odvjetnika, žalbe od 6.8.2025. – 150 bodova – 300,00 eura Tbr. 5.1. Tarife o nagradama i naknadi troškova za rad odvjetnika i PDV 25% u iznosu od 275,00 eura, što ukupno iznosi 1.375,00 eura, u svezi s u svezi s Tbr. 54. cit. Tarife po kojoj je vrijednost boda 2 eura.

4.Slijedom navedenog, odlučeno je kao u izreci ovog rješenja.

[bookmark: _GoBack]      U Zagrebu, dana 16. srpnja 2026. 
                                                                                      	                        Sutkinja
   				                                                        Mirela Prstec Batarelo 
         
	                                                                                             
POUKA O PRAVNOM LIJEKU:
Protiv ovog rješenja nezadovoljna stranka ima pravo žalbe Visokom prekršajnom sudu u roku 3 dana od dana primitka ovog rješenja. Žalba se podnosi pismeno u dva istovjetna primjerka, putem ovog suda, bez naplate pristojbe, na adresu: Zagreb, Av. Dubrovnik 8, pozivom na gornji broj.



Dostavna naredba:
1.Okr. Anite Benić, Zagreb, Kneza Ljudevita Posavskog 32d.
2. Odvjetničkog društva Smolek & Škrinjar d.o.o. Zagreb, Jurja Žerjavića 19.
3.Računovodstvu, po pravomoćnosti rješenja
4.Pismohrana, ovdje 

